《登法明寺毗卢阁》
明代·朱应登

清晨访法界，高阁上毗卢。独鹤巢深树，幽泉泻决渠。

开窗尽丘壑，入寺极虚无。坐爱香灯寂，因怀禅诵徒。

作者简介：（1477—1526）扬州府宝应人，字升之，号凌溪。弘治十二年进士，除南京户部主事，历官陕西提学副使、云南参政。为人爽直，恃才傲物。诗宗盛唐，格调高古，与李梦阳、何景明并称十才子。有《凌溪集》。